b"\n_START_ARTICLE_\nOrio\n_START_SECTION_\nHist\xc3\xb2ria\n_START_PARAGRAPH_\nOrio va ser originalment una mera parr\xc3\xb2quia o col\xc2\xb7laci\xc3\xb3 consagrada a San Nicolau de Bari. El 1180 va ser inclosa dins dels l\xc3\xadmits de la vila de Sant Sebasti\xc3\xa0. Va anar guanyant import\xc3\xa0ncia com localitat de passada en la Ruta Jacobea de la costa. Els pelegrins arribaven a Orio a trav\xc3\xa9s del cam\xc3\xad que anava des de Sant Sebasti\xc3\xa0 per Igueldo i vorejaven amb barca el riu Oria a l'altura d'Orio, amb el conseg\xc3\xbcent benefici que suposava en l'economia local. Amb la finalitat de potenciar aquesta localitat costanera, les seves ferreries i les seves drassanes; el rei Joan I de Castella li concedeix el 12 de juliol de 1379 el fur de Sant Sebasti\xc3\xa0 fundant la vila denominada Vila-real de San Nicol\xc3\xa1s de Orio.\n_START_SECTION_\nEconomia\n_START_PARAGRAPH_\nL'economia d'Orio ha estat tradicionalment lligada al mar. La pesca i la construcci\xc3\xb3 naval, complementades amb l'agricultura; eren les principals activitats econ\xc3\xb2miques del poble. El port d'Orio \xc3\xa9s un port fluvial. Actualment els vaixells pesquers amarren en la ria d'Oria enfront del mateix centre d'Orio. Curiosament el moll \xc3\xa9s alhora pla\xc3\xa7a central del poble. Antigament la ria d'Orio comptava amb gran activitat constructora, amb nombroses drassanes on es constru\xc3\xafen fragates per a l'Armada, galions i d'altres embarcacions menors._NEWLINE_Durant el segle XIX la barra del riu Oria es va omplir de sorra impedint el pas de vaixells, posant fi a l'activitat de les drassanes. A l'activitat pesquera del port s'hi sumava una important activitat de comer\xc3\xa7 de ferro i productes manufacturats en la ferreries de la zona (com \xc3\xa0ncores) cap a Anglaterra._NEWLINE_Actualment s'hi mant\xc3\xa9 l'activitat pesquera litoral (anxova, sorell, verat, tonyina), per\xc3\xb2 amb menys import\xc3\xa0ncia que en el passat. L'activitat pesquera est\xc3\xa0 en una crisi cont\xc3\xadnua des de la d\xc3\xa8cada del 1970. Llavors havia m\xc3\xa9s de 50 embarcacions pesqueres a Orio mentre que el 1996 no hi quedaven m\xc3\xa9s de 30 embarcacions que donaven treball a prop de 300 persones. En els darrers 10 anys l'activitat pesquera ha decaigut encara m\xc3\xa9s.\n_START_SECTION_\nDemografia\n_START_PARAGRAPH_\nOrio t\xc3\xa9 actualment 4.643 habitants (2005). Al llarg del segle XX la seva poblaci\xc3\xb3 ha anat augmentant de forma cont\xc3\xadnua des dels 1.268 habitants de principis de segle fins que va arribar els 4.000 habitants durant la d\xc3\xa8cada de 1970. A principis de la d\xc3\xa8cada de 1980 es va produir un estancament en la poblaci\xc3\xb3 derivat principalment de la crisi pesquera i industrial. La poblaci\xc3\xb3 es va mantenir entorn dels 4.300 habitants durant les dues \xc3\xbaltimes d\xc3\xa8cades. Actualment hi ha un repunt propiciat per la construcci\xc3\xb3 de nous habitatges en el poble que est\xc3\xa0 atraient a ve\xc3\xafns d'altres localitats guipuscoanes que estan fixant aqu\xc3\xad la seva resid\xc3\xa8ncia i que estan transformant lentament a Orio en una localitat residencial. El fet que Orio sigui una localitat costanera i pintoresca, el cost de l'habitatge que encara t\xc3\xa9 un valor inferior al de Zarautz o Sant Sebasti\xc3\xa0 i unes acceptables comunicacions estan contribuint a aquest creixement.\n_START_SECTION_\nEsports\n_START_PARAGRAPH_\nL'esport amb m\xc3\xa9s tradici\xc3\xb3 a Orio \xc3\xa9s el rem. La tradici\xc3\xb3 del rem es remunta a l'\xc3\xa8poca en la qual els oriotarres utilitzaven la for\xc3\xa7a dels seus bra\xc3\xa7os per a moure les embarcacions amb les quals es dedicaven a la pesca de la balena. Orio va ser l'\xc3\xbaltima localitat basca en la qual es va pescar una balena franca el 14 de maig de 1901. Els oriotarres posseeixen el m\xc3\xa9s brillant historial d'entre tots els ports cant\xc3\xa0brics en regates de traineres. Destaca el seu palmar\xc3\xa8s en la prestigiosa Bandera de la Concha de Sant Sebasti\xc3\xa0 (prova reina de la temporada de traineres al Cant\xc3\xa0bric) amb 32 vict\xc3\xb2ries al llarg de la hist\xc3\xb2ria.\n_START_SECTION_\nFestes\n_START_PARAGRAPH_\nLes festes patronals d'Orio se celebren per Sant Pere i el seu dia gran \xc3\xa9s el 29 de juny. Els pescadors celebren amb magnific\xc3\xa8ncia al sant que els protegir\xc3\xa0 en la costanera del bon\xc3\xadtol, que habitualment comen\xc3\xa7a al juliol. El dia dels pescadors \xc3\xa9s Sant Nicolau de Bari, 6 de desembre."